Nga mwenda Ogwekkumi lukumi mu lwenda nkaaga mu ebiri Uganda yafuuka eggwanga eryetongodde. Nnaabakyala wa Bungereza, Elizabeth Owookubiri, yasigala nga ye Nnabagereka wa Uganda okutuusa enkolagana n’obwakabaka bwa Bungereza lwe yasasika nga mwenda Ogwekkumi lukumi mu lwenda nkaaga mu esatu ne Kabaka wa Buganda, Sir Edward Mutesa owookubiri, n’afuuka Pulezidenti wa Uganda eyasooka. Obufuzi bwa Bungereza obutereevu ku Uganda bwakoma mu mwaka gwa lukumi mu lwenda nkaaga mu ebiri n'etteeka , eryawa Uganda obwetwaze olwo erinnaya Uganda ne litandika okukozesebwa mu butongole. Mu lukumi mu lwenda nkaaga mu esatu, Uganda yassaawo Ssemateeka omupya eyaggyawo enkolagana n’obwakabaka bwa Bungereza. Uganda yafuuka Lipaabuliika munda mu kibiina ky’Amawanga agaaliko amatwale ga Bungereza. Kyokka eggwanga lya Uganda eppya lyayogerwako mu bugenderevu ng’eggwanga okusinga Lipaabuliika. Mu ngeri y’emu obwakabaka obwali bukola, gamba nga obwo obwa Buganda bwagenda mu maaso n’okubeerawo. Ennyinyonnyola ya "Siteeti" yali etegeeza nti eggwanga lino teryali Lipaabuliika wabula mu kifo ky'ekyo yali federo y'obwakabaka bw'ebika. Oluvannyuma lw’okulangirira eggwanga lya Uganda nga mwenda Ogwekkumi lukumi mu lwenda nkaaga mu esatu, Kabaka wa Buganda, Edward Mutesa Owookubiri, yafuuka Pulezidenti wa Uganda eyasooka. Uganda yali lipaabuliika okutuusa mu lukumi mu lwenda nkaaga mu mukaaga nga Obote alwanagana ne Pulezidenti oba Kabaka Edward Mutesa Owookubiri.